শিরীন আখতার (রাজনীতিবিদ)

শিরীন আখতার (জন্ম: ১২ এপ্রিল ১৯৫৪) হলেন বাংলাদেশের একজন রাজনীতিবিদ ও মুক্তিযোদ্ধা। তিনি ফেনী-১ আসনের জাতীয় সংসদ সদস্য ছিলেন।

 প্রাথমিক জীবন 
শিরীন আখতার ১২ এপ্রিল ১৯৫৪ সালে তৎকালীন পূর্ব পাকিস্তানের নোয়াখালীর ফেনীতে জন্মগ্রহণ করেন। তিনি বেগম বদরুন্নেসা সরকারি মহিলা কলেজে অধ্যয়ন শেষে ঢাকা বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন।

 রাজনৈতিক জীবন 
শিরীন আখতার ছাত্র জীবন থেকেই রাজনীতি শুরু করেন। ছিলেন জাসদ ছাত্রলিগ বেগম বদরুন্নেসা সরকারি মহিলা কলেজ কমিটির সভাপতি। তিনি ডাকসু নির্বাচনে ঢাকা বিশ্বাবিদ্যালয় শামসুন্নাহার হল ছাত্রী সংসদের সমাজ সেবা সম্পাদক ছিলেন। ১৯৯০-এর গণঅভ্যুত্থানে শ্রমিক জোট, স্কপ, ঐক্যবদ্ধ নারী সমাজের কেন্দ্রীয় নেত্রী হিসেবে ভূমিকা রাখেন।

তিনি ১২ মার্চ ২০১৬ সাল থেকে বাংলাদেশের সাবেক তথ্যমন্ত্রী হাসানুল হক ইনুর নেতৃত্বাধীন দল জাতীয় সমাজতান্ত্রিক দলের সাধারণ সম্পাদক।

তিনি ২০১৪ সালের দশম জাতীয় সংসদ নির্বাচনে ফেনী-১ আসন থেকে বিনা প্রতিদ্বন্দ্বিতায় সংসদ সদস্য মনোনীত হন। ২০১৮ সালের একাদশ জাতীয় সংসদ নির্বাচনে তিনি ফেনী-১ আসন থেকে আওয়ামী লিগের সমর্থনে জাতীয় সমাজতান্ত্রিক দলের প্রার্থী হিসেবে নৌকা প্রতীক নিয়ে পুনরায় সংসদ সদস্য মনোনীত হন। শিরীন আখতার মুক্তিযুদ্ধে সক্রিয়ভাবে অংশ নিয়েছিলেন।

 ব্যক্তিগত জীবন 
শিরীন আখতারের স্বামী মনিরুল ইসলাম (মার্শাল মনি) মুক্তিযুদ্ধের সংগঠক। এই দম্পতীর একমাত্র পুত্র অমিত মনসিজ পেশায় চিকিৎসক।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:১৯৫৪-এ জন্ম
বিষয়শ্রেণী:ফেনী জেলার রাজনীতিবিদ
বিষয়শ্রেণী:বেগম বদরুন্নেসা সরকারি মহিলা কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:জাতীয় সমাজতান্ত্রিক দলের রাজনীতিবিদ
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:ফেনী জেলার ব্যক্তি